മേരി നിന്നെ സ്ഥാനഭ്രഷ്ടയാക്കും. അവളെ വിലകുറച്ച് കാണരുത്.
ഇതുവരെ...
എനിക്ക് ജെയ്ൻ ഗ്രേയുടെ തല ഒരു ശൂലത്തിൽ കുത്തി വേണം.
ഞാൻ നിനക്കായി അയ്യായിരം ഭടന്മാരെ അയയ്ക്കാം.
-എല്ലാവരേം പിടിക്ക്. -താൻ ജീവിച്ചിരിക്കുന്നു.
എനിക്ക് പോകാനാവില്ല. അവളെൻ്റെ കുടുംബത്തെ കൊല്ലും.
ജെയ്നിനെ വധിക്കുന്നത് കലാപത്തിന് വഴിവയ്ക്കും.
ഒരു പരസ്യവിചാരണ, അവളിൽ എല്ലാത്തരം അസാന്മാർഗ്ഗികതയും ആരോപിക്കുക.
ശരി. ഒരു പരസ്യവിചാരണ.
കൂടാതെ, ജെയ്ൻ ഗ്രേ മേരി റാണിയെ നശിപ്പിക്കാൻ തന്നെ ഗൂഢാലോചന നടത്തി.
വഞ്ചകിയായ ഈ അധികാരമോഹിയെ യഥാവിഥി കുറ്റാരോപണം നടത്തി
ശിരച്ഛേദം ചെയ്യണം.
ജെയ്നിൻ്റെ പേരുള്ള വിൽപ്പത്രം വ്യാജമാണ്.
-കള്ളം. -ഇരിക്കൂ.
സഹോദരൻ്റെ വിൽപ്പത്രം സത്യമായിരുന്നു.
മേരി എനിക്ക് വിഷം തന്നു.
ഇപ്പോഴവൾക്ക് എൻ്റെ കസിനെ കൊല്ലണം. എനിക്കവളെ തടയണം.
നിനക്ക് സിംഹാസനം തിരിച്ചുപിടിക്കണോ? അത് ശരിയായി ചെയ്യണം. പിന്നിൽ ശക്തി വേണം.
ഒരു സൈന്യത്തെ അണിനിരത്തൂ.
എല്ലാം മാറ്റിമറിക്കുന്ന ചില വിവരങ്ങൾ എനിക്ക് കിട്ടി.
ലേഡി ജെയ്ൻ ഗ്രേ അറിഞ്ഞുകൊണ്ട് ഒരു മൃഗ-മാനവനെ വിവാഹം ചെയ്തു.
അവനെ കൊണ്ടുവരൂ.
-അരുത്. -ഒരു ശിക്ഷയേ ഉള്ളൂ.
മരണം.
എന്നോടു ക്ഷമിക്കൂ.
1553-ൽ നിങ്ങൾ ഭരണാധികാരിയെന്ന നിലയിൽ പരാജയപ്പെട്ടാൽ,
വധശിക്ഷ കാത്തുകഴിയാനായി നിങ്ങളെ ഒരു ഇടക്കാല ഭവനത്തിലേക്ക് കൊണ്ടൂപോകും.
ലണ്ടൻ ഗോപുരം.
ജെയ്ൻ ഇവിടെ അവസാനം വന്നത് കുട്ടിക്കാലത്താണ്.
കാതറിൻ ഹോവാർഡിൻ്റെ ശിരച്ഛേദം അവൾ ഒരിക്കലും മറക്കില്ല,
ജീവിതത്തിൽ ചില മോശം തീരുമാനങ്ങളെടുത്ത, ഹെൻട്രി രാജാവിൻ്റെ അഞ്ചാമത്തെ ഭാര്യ,
പക്ഷേ അവർ മഴുപ്രയോഗം അർഹിച്ചിരുന്നില്ല.
ഇനി അവളുടെ ഊഴമാണ്.
ജെയ്ൻ ഗ്രേ വധശിക്ഷയ്ക്ക് വിധിക്കപ്പെട്ടിരിക്കുന്നു.
നാശം.
മൈ ലേഡി ജെയിൻ
എൻ്റെ ഭർത്താവ് ഗിൽഡ്ഫോർഡ് ഡഡ്ലിയും ഇവിടെ തടവിലാണോ?
പ്ലീസ്, എനിക്കവനെ കാണണം. പറയൂ. ഒന്നുപറയൂ.
ഒരു അമിത ശുഭാപ്തിവിശ്വാസിയാകുന്നതിലുള്ള പ്രശ്നം,
റോഡ്ജേഴ്സിനോടൂം ഹാമർസ്റ്റൈനിനോടും ക്ഷമാപണപൂർവ്വം,
എന്തെന്നാൽ നിങ്ങൾക്ക് സ്വന്തം കാര്യങ്ങൾ നടത്താനാകാത്ത
ഒരു ലോകത്തെപ്പറ്റി ചിന്തിക്കാനാവില്ല എന്നതാണ്.
അത്താഴ സമയം.
നന്ദി. ഞാൻ ജെയ്ൻ ആണ്.
ദൈവം അനുഗ്രഹിക്കട്ടെ. ഇത് ഡാഫോഡിൽ കാലമാണ്.
നിങ്ങൾ ഒരുനുള്ള് പൂമ്പൊടി കാലത്തു കഴിക്കുന്ന മദ്യത്തിൽ ഇടണം.
അതുകൊണ്ട് ഗുണമുണ്ടോ?
എടാ മരത്തലയൻ ജോർജ്ജേ, അവളോട് സംസാരിക്കരുത്.
എൻ്റെ മൂക്കടഞ്ഞിരിക്കുവാ.
അവൾ ബിഷപ് ഫ്ലാംബാർഡ് കളിക്കാൻ നോക്കുവാ.
നിങ്ങളിനി തടവുകാരനുമായി സൗഹൃദം സ്ഥാപിക്കും,
"പ്ലീസ് മിസ്റ്റർ ആൽബർട്ട്, ഞാൻ മരിക്കും മുമ്പ് ഒരു അവസാന ഡ്രിങ്ക്."
പിന്നെ നീ പൂസാകും, അവർ ലീഡ്സിലേക്ക് രക്ഷപ്പെടും.
എനിക്കെൻ്റെ ഭർത്താവിൻ്റെ വിവരം അറിഞ്ഞാൽ മതി.
ആ മൃഗ-മാനവൻ്റെയോ?
അതേ, ഗിൽഡ്ഫോർഡ് ഡഡ്ലി ഒരു മൃഗ-മാനവനാണ്.
-അവനും ഇവിടെ തടവുകാരനാണോ? -നമുക്ക് പോകാം.
നിങ്ങൾക്ക് എന്തെങ്കിലും അറിയുമെങ്കിൽ, ദയവായി പറയൂ.
പ്ലീസ്, എന്തെങ്കിലും ഒന്ന് പറയാമോ?
അയാളിവിടെ ഇല്ല.
നന്ദി.
ജെയ്ൻ രാജ്ഞിയെ വിട്ടയയ്ക്കുക!
എന്താണാ നശിച്ച ശബ്ദം?
എനിക്കറിയില്ല.
അങ്ങനെ.
കിട്ടി! ആറിൽ ആറ്.
ഇതൊരു മത്സരമല്ല.
റാണി, ആളുകൾ ജെയ്നിൻ്റെ മോചനം ആവശ്യപ്പെട്ട് ബഹളംവയ്ക്കുന്നു.
ഇത് രക്തദാഹമുള്ള കളികൾക്ക് പറ്റിയ സമയമല്ല.
ജനങ്ങളെ ഞാൻ കൈകാര്യം ചെയ്തോളാം നോർഫോക്ക്. അവരെന്നെ സ്നേഹിക്കുന്നു.
ആരാ വന്നതെന്ന് നോക്കൂ.
ജെയ്ൻ ഗ്രേയ്ക്കുവേണ്ടി സംസാരിച്ചത് മണ്ടത്തരമായിപ്പോയി എലിസബത്ത്.
മേരി, പ്ലീസ്.
ഓടാനുള്ള സമയം.
വേഗം.
മേരി!
നിർത്തൂ! ദയവായി അത് നിർത്തൂ!
ഞാനവളെ ഒരു പാഠം പഠിപ്പിക്കുകയാണ്!
പാഠമോ? പുറത്തുള്ളവരെ ഒന്ന് ശ്രദ്ധിക്കൂ.
അവർ മൃഗ-മാനവ അവകാശങ്ങൾക്കായി ആഹ്വാനം ചെയ്യുകയാണ്.
ഈ തീ പടരും മുമ്പ് ഇത് അണയ്ക്കൂ!
ഒരു രാജ്ഞിയാകൂ, സ്വേച്ഛാധിപതിയല്ല!
മാറിനിൽക്കൂ നോർഫോക്ക്.
റാണി, ഞാൻ തീർത്തും ക്ഷമചോദിക്കുന്നു.
ഞാൻ എന്നെ മറന്നു.
മേരി പ്ലീസ്!
മേരി! നിനക്കെങ്ങനെ?
പണി പാളി.
വളരെ നന്നായി റാണി.
ഇപ്പോൾ, ഞാനൊരു കാര്യം പറയട്ടെ?
എനിക്കീ ഉണക്ക സമരം നിർത്താനൊരു ആശയമുണ്ട്.
നിങ്ങളുടെ പ്രിയപ്പെട്ടവൻ സുരക്ഷിതനാണോ
എന്നറിയാതിരിക്കുമ്പോൾ ജയിലിലെ എച്ചിൽ ഒന്നുമല്ല.
ഗിൽഡ്ഫോർഡ് എവിടെയാവും?
പിന്നെ... അത് നല്ലപോലെ കൂർത്തതാണ്.
കിട്ടി.
ഈ ഉയരത്തിൽ നിന്നുള്ള ഒരു വീഴ്ച ഉടനടി മരണകാരണമാകും.
ജെയ്ൻ പാരവശ്യത്തിലാണ്.
പക്ഷേ അവൾ മണ്ടിയല്ല.
-ജെയ്ൻ. -ഹലോ അമ്മേ.
ഞാൻ നിന്നെ രക്ഷിച്ചു. നിനക്ക് സ്വാഗതം.
ഗിൽഡ്ഫോർഡ് എവിടെ?
ജീവനോടുണ്ട്.
തൽക്കാലത്തേക്ക്. അവൻ സെയ്മൂറിൻ്റെ പിടിയിലാണ്.
ഇല്ല.
ഇല്ല. നീ നിന്നോട് കള്ളം പറഞ്ഞ മനുഷ്യനെയോർത്ത് വിഷമിച്ചിരിക്കുന്നു,
അവനാണ് നീ ഇവിടെയെത്താനുള്ള പ്രധാന കാരണം.
-ഞാനിവിടെയെത്താനുള്ള കാരണം നിങ്ങളാണ്! -ഒന്ന് നന്നാവ്!
എന്നിട്ട് കുറച്ച് ഉത്തരവാദിത്തം കാണിക്ക്.
നീ ഈ രാജ്യത്തെ ഒരുപാട് പ്രകോപിപ്പിച്ചു.
ഇല്ല. കൗൺസിൽ, പ്രഭുക്കന്മാർ, അവരെയാണ് ഞാൻ പ്രകോപിപ്പിച്ചത്.
രാജ്യത്തെയല്ല. രാജ്യം മാറ്റം ആഗ്രഹിക്കുന്നു.
ഞാൻ എന്തു പറഞ്ഞാലും ഇവൾ എതിർക്കുന്നത് എന്താണ്?
നോക്ക്, ഞാൻ നിൻ്റെ ജീവൻ രക്ഷിക്കാൻ മേരിയുമായി ഒരു കരാറിലെത്തിയിട്ടുണ്ട്.
നീ മൃഗ-മാനവത്വത്തെ തള്ളിപ്പറയണം, ഒപ്പം നിൻ്റെ മൃഗ-മാനവ ഭർത്താവിനെയും.
നീ അവൻ്റെ വശീകരണത്തിൽ കുടുങ്ങി എന്നുപറയണം.
ഞാനത് ചെയ്യില്ലെന്ന് അറിയാമല്ലോ.
ഇതെല്ലാം എൻ്റെ തെറ്റാണ്.
ഞാൻ നിന്നെ മിടുക്കിയാക്കി, പക്ഷേ ദുർബലയാക്കി.
ഈ ലോകം നൽകുന്ന സകല വൃത്തികേടും ക്രൂരതയും ഞാൻ നിന്നെ കാണിക്കണമായിരുന്നു.
ഒരുപക്ഷേ അപ്പോൾ നീ മനസ്സിലാക്കിയേനെ...
ഞാൻ ദുർബലയല്ല, പക്ഷേ ഞാൻ ദയവില്ലാത്തവളല്ല!
സ്നേഹമില്ലാത്തവളല്ല! സ്നേഹിക്കപ്പെടേണ്ടാത്തവളുമല്ല!
അതാണോ നീ കരുതുന്നത്?
എനിക്ക് സ്നേഹമില്ലെന്ന്?
എനിക്ക് സ്നേഹമുണ്ട്,
ഞാൻ നിന്നോട് യാചിക്കുകയാണ് ജെയ്ൻ, നിൻ്റെ അമ്മയെന്ന നിലയിൽ,
ഇങ്ങനെ ഒരു തോൽവിയാകാതെ ഈ കരാർ അംഗീകരിക്കാൻ!
നിങ്ങളുടെ വിദഗ്ദ്ധോപദേശത്തിന് നന്ദി അമ്മേ.
മേരിയോട് പറയണം എനിക്കെൻ്റെ ഭർത്താവിനെ കാണണമെന്ന്, എന്നിട്ട് ഞങ്ങൾ സംസാരിക്കാം.
കാവൽക്കാരേ.
കാവൽക്കാരേ!
മിണ്ടാതിരിക്ക്!
ആരാണവിടെ?
ഒച്ചവയ്ക്കരുത്. അവരുടെ ശ്രദ്ധ ആകർഷിക്കരുത്.
നിങ്ങൾ ജീവിച്ചിരുപ്പുണ്ടെന്ന് അവർ മറക്കണേ എന്നാണ് അങ്ങേയറ്റം പ്രതീക്ഷിക്കാവുന്നത്.
നീ ആരാണ്? ഏതാണ് ഈ സ്ഥലം?
എൻ്റെ പേര് ആലീസ്, നിങ്ങളൊരു രഹസ്യ തടവറയിലാണ്.
നാം മൃഗ-മാനവർക്കു മാത്രമുള്ളത്.
രഹസ്യ തടവറയോ?
അയാൾ വരുന്നു.
എന്താ? ആര്? ആലീസ്.
ആലീസ്?
ഓയ്, മൃഗ-മാനവാ.
അവൾ വധിക്കപ്പെടാൻ ഇനി എഴുപത്തിമൂന്ന് മണിക്കൂറുകൾ മാത്രം.
അതായത് 4380 മിനിറ്റുകൾ.
262,800 സെക്കൻ്റുകൾ.
ഒരു ശ്വാസമെടുത്ത് പുറത്തേക്കുവിടാൻ മൂന്ന് സെക്കൻ്റ് വേണം.
അതായത് 87,600 ശ്വാസങ്ങൾ,
അവളിനി ഒരിക്കലും ശ്വസിക്കാതെ ഇരിക്കുന്നതിനുമുമ്പ്.
നിങ്ങളെ ലായത്തിലേക്ക് കൊണ്ടുപോകാൻ ഞങ്ങൾക്ക് ഉത്തരവുണ്ട് മാഡം.
നിങ്ങൾ അവസാനം നിങ്ങളുടെ ഭർത്താവിനെ കാണാൻ പോവുകയാണ്.
ഗിൽഡ്ഫോർഡ്?
അരുത്! പ്ലീസ്!
ഇല്ല.
ഇല്ല!
ഗിൽഡ്ഫോർഡ്.
പറ്റിച്ചേ!
അത് നിൻ്റെ മൃഗ-മാനവനല്ല. കരച്ചിൽ നിർത്ത്.
ഗിൽഡ്ഫോർഡ് മരിച്ചിട്ടില്ലേ?
ഇല്ല, ഇതൊരു തമാശയാണ്.
നീ നീചയാണ്.
നിനക്കത് വേണം.
നിൻ്റെ അമ്മയെ എന്നോട് ഔദാര്യം ചോദിക്കാൻ വിട്ടു.
-അവനെവിടെ എന്നു പറയൂ. -ഇല്ല.
ജെയ്ൻ, ഞാൻ നിൻ്റെ തല വെട്ടിയെടുക്കും,
ആ വരിയുടച്ച കുതിരയെ ചെയ്തതുപോലെ,
നിനക്കറിയാവുന്ന എല്ലാവരും അത് കണ്ട് രസിക്കും.
എങ്കിലും നിനക്ക് നിൻ്റെ മൃഗ-മാനവ ഭർത്താവിനെ സ്വന്തമാക്കാം.
നീ ആകെ ചെയ്യേണ്ടത്
ഇത് സഭയിൽ വായിക്കുക എന്നതാണ്.
ഞാനിത് വായിച്ചാൽ,
-നീ അവനെ വെറുതേ വിടുമോ? -വിടും.
പക്ഷേ ഞാൻ നിന്നെ വിശ്വസിക്കില്ല.
എനിക്കറിയാം.
വിഷമിക്കേണ്ട.
ആരെങ്കിലും ഒരാൾ വിഷമിക്കണം.
സംഘം നമ്മളെ സഹായിക്കും, എനിക്കറിയാം.
ശരിയാണ്, അല്ലെങ്കിൽ അവർ നമ്മളെ തലകീഴായി കെട്ടിത്തൂക്കും.
രാജാവെന്ന നിലയിൽ എഡ്വേർഡ് അസുഖബാധിതനോ വിഷബാധയേറ്റവനോ ആയിരുന്നു എപ്പോഴും,
അതിനാൽ തൻ്റെ ഭരണത്തിൻ കീഴിൽ മൃഗ-മാനവരെ "നാടുകടത്തുക" എന്നാൽ
ശരിക്കും എന്താണെന്ന് അവന് ഒരിക്കലും ചിന്തിക്കാനായില്ല.
അതിൻ്റെ അർത്ഥം വിശപ്പ്, കഷ്ടപ്പാട് എന്നിങ്ങനെയായിരുന്നു.
കൂടാരം കെട്ടി താമസിക്കുന്നു.
ഇങ്ങനെയാണോ മൃഗ-മാനവർ ജീവിക്കുന്നത്?
അവരുടെ തീരുമാനപ്രകാരം അല്ല.
അപ്പോൾ, നമ്മൾ തീകൂട്ടാൻ നോക്കുമ്പോൾ...
നീ കേൾക്കുന്നുണ്ടോ?
ഞാനിത് പഠിക്കേണ്ട ആവശ്യമുണ്ടോ?
ഇത് എനിക്കായി ചെയ്യാൻ എപ്പോഴും നീയുണ്ടാവില്ലേ?
-നിന്നെ ചേർത്തപ്പോൾ നിയമങ്ങൾ പറഞ്ഞതാണ്. -ശരിയാ.
അവ ഒന്നുകൂടി പറയാമോ?
ഇത് തെറ്റായെന്ന് തോന്നുന്നു.
ഇതെന്താ തമാശയാണോ?
എഡ്വേർഡ്? എഡ്വേർഡ് രാജാവ്?
അത് അദ്ദേഹമാണ്!
രാജൻ.
എന്താണിവിടെ നടക്കുന്നത്?
-നിങ്ങൾ മരിച്ചു. -നിങ്ങൾ മരിച്ചോ?
-ഞാൻ ജീവനോടുണ്ട്. -അദ്ദേഹം ജീവനോടുണ്ട്!
എനിക്ക് നിങ്ങളുടെ സഹായം വേണം.
മേരി കൊട്ടാരം കയ്യേറി ജെയ്നിനെ തടവിലാക്കി.
നമ്മളത് തടഞ്ഞില്ലെങ്കിൽ അവളെ വധിക്കും.
എന്താ? ജെയ്ൻ ഇപ്പോൾ എവിടെയാണ്?
ലണ്ടൻ ഗോപുരത്തിൽ.
എനിക്ക് സിംഹാസനം തിരിച്ചുപിടിക്കണം, അവളെ രക്ഷിക്കാൻ അതേയുള്ളൂ വഴി.
അതിന് നിങ്ങൾ എനിക്കൊപ്പം പോരാടണം.
നിങ്ങളെന്താ സ്വന്തം ആളുകളെ സമീപിക്കാത്തത്?
മഹാനായ മാനവ രാജാവിനെ സഹായിക്കാൻ പ്രഭുക്കന്മാർ ഉണ്ടാവണമല്ലോ?
-വളരെ താമസിച്ചു. സമയമില്ല. -ശരി, ഞങ്ങൾക്ക് സഹായിക്കാനാവില്ല.
ക്ഷമിക്കണം.
നിൽക്കൂ!
ഞാൻ രാജാവായിരിക്കെ, മൃഗ-മാനവർക്ക് ഒരുപാട് കുഴപ്പങ്ങളുണ്ടാവാൻ ഞാൻ അനുവദിച്ചു.
എനിക്കതോർത്ത് എന്നെന്നേക്കും ജീവിക്കേണ്ടിവരും, എന്നോട് ക്ഷമിക്കൂ.
പക്ഷേ ജെയ്ൻ നമ്മുടെ സഹായം അർഹിക്കുന്നു.
ഇപ്പോൾ മേരി രാജ്ഞിയായ സ്ഥിതിക്ക്,
അവൾ നിങ്ങളുടെ ആളുകളെ ഈ ഭൂമിയിൽ നിന്ന് തുടച്ചുമാറ്റും, നമ്മളവളെ തടഞ്ഞില്ലെങ്കിൽ.
ഞാൻ വീണ്ടും രാജാവായാൽ, ഞാൻ നിങ്ങൾക്കായി നിലകൊള്ളും.
ഞാൻ നിങ്ങൾക്കായി പോരാടും, ഞാൻ മുന്നേ ചെയ്യേണ്ടിയിരുന്ന പോലെ. ഉറപ്പ്.
ഉറപ്പുകൾക്കുള്ള സമയം കഴിഞ്ഞു.
സൂസന്ന?
എന്നോടു ക്ഷമിക്കൂ.
-എൻ്റടുത്തു നിന്നും മാറൂ? -എന്താ കാരണം?
എന്താണെന്ന് നിങ്ങൾ കരുതുന്നു? നിങ്ങൾ സെയ്മൂർ പ്രഭുവിൻ്റെ മകനാണ്.
അയാൾ സൈന്യവുമായി വരുന്നെന്നറിഞ്ഞിരുന്നു എങ്കിൽ ഞാൻ നിന്നോട് പറഞ്ഞേനെ.
കാതറിൻ.
നിന്നൊടുള്ള എൻ്റെ സ്നേഹവും കൂറും ഞാൻ തെളിയിക്കാം.
നമുക്ക് ഓടിപ്പോകാം.
നിങ്ങൾക്ക് ഭ്രാന്താണ്.
നോർഫോക്കിനായി ജോലി ചെയ്ത പണമുണ്ട്.
നമുക്ക് സ്വിറ്റ്സർലൻ്റിൽ പോകാം. കോർസിക്കയിലോ നേപ്പിൾസിലോ.
-സെയ്മൂറിൻ്റെ ചാരന്മാർ എത്താത്ത എവിടെയും. -നമുക്ക് പറ്റില്ല.
ജെയ്ൻ മരിക്കാൻ പോവുകയാണ്.
മാർഗരറ്റ് ഞങ്ങളെ ഉപേക്ഷിച്ചു.
പിന്നെ, ശരിയാണ്, എൻ്റെ അമ്മ സാധാരണ ഗതിയിൽ ഒരു വലിയ തലവേദനയാണ്,
പക്ഷേ അവർ എൻ്റെ അമ്മതന്നെയാണ്.
അവർക്ക് ഞാൻ മാത്രമേ ബാക്കിയുള്ളൂ.
"നല്ലവരായ ജനങ്ങളേ,
മേരി രാജ്ഞി ഇംഗ്ലണ്ടിൽ മൃഗ-മാനവത്വം ഇല്ലാതാക്കണം എന്നാണ് എൻ്റെ അവസാന ആഗ്രഹം.
"ഉന്മൂലനത്തിനുള്ള അവരുടെ പദ്ധതിയെ ഞാൻ പിന്തുണയ്ക്കുന്നു..."
ധാർമ്മികത ചിലർക്ക് വഴുക്കുന്ന വസ്തുവാണ്.
പക്ഷേ ജെയ്നിന് അവ നാമെല്ലാവരും നിൽക്കുന്ന
ഈ ഭൂമിയുടെ കേന്ദ്രം പോലെ ദൃഢവും ഉറപ്പുള്ളതുമാണ്.
നിങ്ങളിത് കാണുന്നത് ഒരു വിമാനത്തിലിരുന്ന് അല്ലെങ്കിൽ,
അങ്ങനെയെങ്കിൽ, കാര്യമാക്കേണ്ട.
"അവൾ അവരെ ഓരോരുത്തരായി വേട്ടയാടി പിടിക്കട്ടെ."
നിങ്ങള്‍ക്ക് വിശ്വാസമായില്ലെന്ന് തോന്നുന്നു.
എന്തായി?
ഞാൻ കേൾക്കുകയായിരുന്നു. നിങ്ങൾ പറയുന്നത് സ്വയം വിശ്വസിക്കുന്നുണ്ടെന്ന് വരുത്തണം,
നിങ്ങൾക്ക് ഭർത്താവിനെ രക്ഷിക്കണമെങ്കിൽ.
എൻ്റെ ഭർത്താവിനെപ്പറ്റി എന്തിനാ വിഷമിക്കുന്നത്?
എനിക്കൊരു കസിൻ ഉണ്ടായിരുന്നു. ടൂട്ടിങ്ങിൽ.
ഒരിക്കലവൻ രൂപം മാറി.
ഞങ്ങളവനെ കുറച്ചുനാൾ ഒളിപ്പിച്ചു, പക്ഷേ അവനെ കണ്ടുപിടിച്ചു.
നിങ്ങൾക്കറിയാമോ?
ഈ ലോകം എന്താണോ, അങ്ങനെയാണ്,
പക്ഷേ നിങ്ങളുടെ ഭർത്താവിന് ഒരവസരമുണ്ടെന്ന് തോന്നുന്നു.
അവളുടെ പ്രസംഗം വായിക്കൂ.
പ്ലീസ്.
പ്ലീസ്, ഈ സന്ദേശം അവനുകൊടുക്കാൻ ഒരു വഴി കണ്ടെത്താമോ?
ഞാനിതിൽ ഒരു വാക്കുപോലും അർത്ഥമാക്കുന്നില്ല എന്ന് ഗിൽഡ്ഫോർഡ് അറിയണം.
നീയെന്താണിവിടെ ചെയ്യുന്നത്?
ഒന്നുമില്ല സർ, എന്നോടു ക്ഷമിക്കൂ. ഇതിനി ആവർത്തിക്കില്ല.
ജയിൽപ്പുള്ളികളോട് ഒരിക്കലും സംസാരിക്കരുത്.
ദയവുചെയ്ത്.
ഇത് ഞാനാണ്.
മരിക്കാൻ സമയമായി.
അല്ലെങ്കിൽ ജീവിക്കാം.
എന്താ?
നമുക്കങ്ങനെ നടിക്കാം.
നമുക്കൊരു പകരക്കാരൻ വേണം, എൻ്റെടുത്ത് കുറച്ചുപേരുണ്ട്.
തലമൂടാൻ ചാക്ക്, ശവം, ടൺ-ടണാ!
നീ വധിക്കപ്പെട്ടെന്ന് ഈ ലോകം മുഴുവനും വിശ്വസിക്കും.
പിന്നെന്തു സംഭവിക്കും?
പിന്നെ നീ എൻ്റെകൂടെ നിൽക്കണം.
ഞാൻ എപ്പോഴും കായബലമുള്ള, യുവാക്കളായ മൃഗ-മാനവരെ അന്വേഷിക്കുകയാണ്,
റാണിയ്ക്കും രാജ്യത്തിനുമായി അവർ ചെയ്യേണ്ടത് ചെയ്യാൻ.
നിൻ്റെ ജയിലിൽ കിടന്ന് നരകിക്കുന്നതിലും ഭേദം ഞാൻ മരിക്കുന്നതാണ്.
ഇത് വെറുമൊരു ജയിലല്ല.
ഞങ്ങളിവിടെ രസകരമായതെന്തും ചെയ്യും.
ചാരവൃത്തി, തീവെപ്പ്, കൊലപാതകങ്ങൾ, മരുന്നു ഗവേഷണം.
ഞങ്ങൾ വർഷങ്ങളായി ഒരു ചികിത്സ കണ്ടെത്താൻ ശ്രമിക്കുകയാണ്.
നിനക്ക് പ്രത്യേക താത്പര്യമുള്ള കാര്യമായിരിക്കുമെന്ന് ഞാൻ കേട്ടിട്ടുണ്ട്.
ചികിത്സയില്ല.
കാര്യമെന്തെന്നാൽ, നിനക്ക് ജീവനോടെ ഇരിക്കുകയോ
അല്ലെങ്കിൽ വേദനസഹിച്ച് നിൻ്റെ വധുവിനൊപ്പം മരിച്ചുപോവുകയോ ചെയ്യാം.
ശരി...
എങ്കിൽ എനിക്ക് മരിക്കും മുമ്പ് അവസാനമായി ജെയ്നിനെ ഒന്ന് കാണാനാകുമല്ലോ.
നിൻ്റെ ഇഷ്ടം പോലെ.
എന്നെ തുടയ്ക്കൂ.
എൻ്റെ വയറ്റിലൊരു കൊളുത്തിപ്പിടുത്തം.
ഞാൻ കഴിഞ്ഞില്ല.
എനിക്ക് ആവേശം കയറുമ്പോൾ എപ്പോഴും ഇങ്ങനെയാണ്.
ഞാൻ ഗിൽഡ്ഫോർഡ് ഡഡ്ലിക്കായി പ്ലാൻ ചെയ്തിരിക്കുന്ന പരിപാടി
പുരാതന റോമക്കാരെ സന്തോഷ പുളകിതരാക്കും.
അവൻ്റെ ജീവൻ എടുക്കില്ലെന്ന് നിങ്ങൾ വാക്കുതന്നതല്ലേ?
നിനക്ക് രാഷ്ട്രീയത്തെപ്പറ്റി ഒരുപാട് പഠിക്കാനുണ്ട് മോളേ.
കള്ളങ്ങൾ നമ്മുടെ സുഹൃത്തുക്കളാണ്.
നിങ്ങളവനെ എന്തു ചെയ്യും?
അത്, ആദ്യം ഞാൻ... ഞാൻ ശുചിമുറിയിലാണ്!
റാണി, ഇതിപ്പോൾ എത്തിയതാണ്...
കടക്കുപുറത്ത്!
ആരോ എനിക്ക് സമ്മാനം അയച്ചെന്നോ?
ആര്?
സ്പെയിനിലെ ഫിലിപ്പ് രാജകുമാരൻ.
ഒരു ആൺകുട്ടി.
അതെന്താണ്?
തുറക്കൂ.
എന്താ?
നിങ്ങൾക്കൊരു സന്ദർശകയുണ്ട്.
-ജെയ്ൻ. -മാർഗരറ്റ്.
നീയിവിടെ എന്തുചെയ്യുന്നു? അമ്മയാണോ നിന്നെ അയച്ചത്?
അവർക്കെന്നോട് വെറുപ്പാണ്.
അല്ല, വെറുപ്പല്ല. അവർ അങ്ങനെയാണ്.
എങ്കിൽ അതൊരു മോശം രീതിയാണ്.
മേരി ഇപ്പോൾ എന്നോട് എല്ലാം പറയും.
അപ്പോൾ എന്നെ വിശ്വസിക്കൂ, നിൻ്റെ കാര്യം കുഴപ്പത്തിലാണ്.
മേരി കള്ളം പറഞ്ഞു.
ഗിൽഡ്ഫോർഡിനെ രക്ഷിക്കാൻ നിനക്ക് ഒന്നും ചെയ്യാനാവില്ല.
അവൾ നിങ്ങളെ രണ്ടാളെയും ഒന്നിച്ച് വധിക്കും.
തീർച്ചയായും അവൾ ചെയ്യും.
എന്നോടു പറഞ്ഞതിന് നന്ദി.
എന്നോടു ക്ഷമിക്കൂ.
നീ മരിക്കാൻ എനിക്ക് ആഗ്രഹമില്ല.
നീ ധീരയും ബുദ്ധിമതിയും
കുപിതയുമായൊരു കൊച്ചുവികൃതിയാണ്.
പക്ഷേ, ദയവുള്ളവളാകാനും ശ്രമിക്കണം.
ആളുകൾ നല്ലവരെന്ന് പ്രതീക്ഷിക്കണം,
അവരങ്ങനെ അല്ലെങ്കിൽ അവർക്ക് മാപ്പുനൽകണം.
നീ നമ്മുടെ അമ്മയെപ്പറ്റിയാണോ പറയുന്നത്?
എന്നു ഞാൻ കരുതുന്നു.
ശരി. സമയം കഴിഞ്ഞു.
ഇങ്ങു വാ
മേരി തുലയട്ടെ.
മേരി ശരിക്കും തുലയട്ടെ.
ശരിയാ, മേരി ശരിക്കും തുലയട്ടെ.
അവളുടെ ജീവിതത്തിൽ അവസാനമായിട്ടുള്ളതാണെങ്കിലും,
ജെയ്നിന് ഒരു പ്ലാനുണ്ട്.
ഹലോ.
എൻ്റെ സഹോദരൻ മരിച്ചു,
ഇപ്പോൾ ഞാനാണ് രാജ്ഞി.
ആരെങ്കിലുമുണ്ടോ.
ഹലോ.
നീ സന്തോഷവതിയാണല്ലോ.
അതേ, ഞാൻ പ്രണയത്തിലാണ്.
പ്രിയേ.
അത് തുറക്കൂ.
ഇതെന്തായിരിക്കും?
ഇത് എന്തായിരിക്കും
ദൈവമേ!
ഇത് സ്പെയിനിലെ ഫിലിപ്പ് രാജകുമാരനിൽ നിന്നാണ്.
അവരുടെ അവസാന മൃഗ-മാനവൻ്റെ കൈ.
ഫിലിപ്പ് അവരെ ഉന്മൂലനം ചെയ്തു, അവന് എത്ര പ്രാഗത്ഭ്യമുണ്ടെന്ന് നോക്കൂ?
അവൻ്റെ മൃഗ-മാനവ വിചാരണ ഇത്ര വിജയകരമായതിനാൽ,
നമ്മോടോപ്പം ഇംഗ്ലീഷ് മണ്ണിൽ നിന്ന് അവയെ ഉന്മൂലനം ചെയ്യാൻ ആഗ്രഹിക്കുന്നു.
ഇതിൻ്റെ വിരലിൽ ഒരു മോതിരമുണ്ടല്ലോ. ഇത്...
-അതേ, ഞാനവനെ വിവാഹം ചെയ്യാൻ പോകുന്നു. -എൻ്റെ ശവത്തിൽ ചവിട്ടി.
അതടയ്ക്ക് സെയ്മൂർ, ഞാൻ നിന്നെ ഒരിക്കലും വിവാഹം ചെയ്യില്ലായിരുന്നു.
എനിക്കൊരു യഥാർത്ഥ രാജകുമാരനെ ലഭിക്കാമെന്നിരിക്കെ.
പക്ഷേ എനിക്ക് നിന്നെ ഇഷ്ടമാണ്.
അതിനാൽ ഞാൻ നിനക്കൊരു വധുവിനെ കണ്ടെത്തിയിട്ടുണ്ട്.
ഇതെന്ത് നാശം.
രക്ഷപ്പെടുന്നു! തടവുപുള്ളി രക്ഷപ്പെടുന്നു!
അവിടെ! മുകളിൽ!
അകത്തുകയറൂ.
അവളെ വലിച്ചിട്.
അവളെ വലിക്ക്.
അകത്തേക്ക് കയറ്.
ഇത് ശരിയാക്ക്.
നീ എന്നെക്കൊണ്ടിത് ചെയ്യിക്കരുത്.
ശരിക്കും, അവൾ രാജ്ഞിയാണ്. അവൾക്ക് തോന്നുന്നതെന്തും ചെയ്യിക്കും.
അപ്പോളിനി നമ്മളെല്ലാവരും കൂടി വലിയൊരു സന്തുഷ്ട കുടുംബമാകും.
ശുഭപര്യവസായിയായതെന്തും ശുഭമാണ്.
ആരെങ്കിലും അതൊന്ന് എഴുതിവയ്ക്കണം.
റാണി, എന്നോട് ക്ഷമിക്കൂ.
കാതറിൻ. അവിടെ നിൽക്കൂ.
കാതറിൻ, തിരിച്ചുവരൂ!
നിങ്ങളെന്നെ വീണ്ടും മാറ്റക്കച്ചവടം ചെയ്യുന്നു.
അല്ല. ഞാൻ നിന്നെ രക്ഷിക്കുകയാണ്.
ഞാനിത് നമ്മുടെ കുടുംബത്തിനു വേണ്ടിയാണ് ചെയ്യുന്നത്. നിൻ്റെ കടമ ചെയ്യ്.
ഇല്ല.
നീ എന്താ പറഞ്ഞത്?
ഞാൻ പറഞ്ഞത്...
ഞാൻ പറഞ്ഞത് "ഇല്ല" എന്നാണ്!
ഇല്ല!
എന്നെ വിവാഹം കഴിക്കൂ.
അകോണിറ്റം നാപലസ് എന്നൊരു വിഷപ്പൂപ്പൽ ഉണ്ട്.
അത് ഒരു കുമ്മായച്ചുവരിൽ നിന്നോ മറ്റോ കാൽഷ്യം ഹൈഡ്രോക്സൈഡുമായി ചേർന്നാൽ,
മരണകാരണമായ ഒരു ന്യൂറോടോക്സിൻ ആകും.
പിന്നെ നിങ്ങൾക്കാവശ്യം കൗശലപൂർവം അത് എത്തിക്കുക എന്നതാണ്.
കാവൽക്കാരേ.
നമുക്കിത് ചെയ്തു തീർക്കാം.
കൊള്ളാം, നമ്മൾ വീണ്ടും കണ്ടല്ലോ.
നമുക്കാ പ്രസംഗം കേൾക്കാം.
ഗിൽഡ്ഫോർഡിനെ രക്ഷിക്കാൻ മാത്രം.
വിഷത്തിനെ സംബന്ധിച്ച ഏറ്റവും നല്ല കാര്യം,
അത് ശത്രുവിനെക്കൊണ്ട് കഴിപ്പിക്കാൻ ഒരുപാട് കലാപരമായ വഴികളുണ്ട് എന്നതാണ്.
തയ്യാർ.
ഞാൻ സംസാരിക്കും മുമ്പ്, എനിക്കെൻ്റെ കസിനെ ചുംബിച്ച് മാപ്പിരക്കണം.
-മാറ്! കാവൽക്കാരേ! -ഇത് ചടങ്ങാണ്!
പ്രസംഗം വായിക്ക്.
എനിക്ക് പറയാനുള്ളത്...
നിങ്ങളുടെ രാജ്ഞി എന്ന നിലയിൽ ഞാൻ തെറ്റുകൾ ചെയ്തിട്ടുണ്ട്.
ഞാൻ എടുത്തുചാട്ടക്കാരിയാണ്.
സ്വാർത്ഥയാണ്.
-ആവേശക്കാരിയാണ്. -ഇതല്ല ഞാനയച്ച പ്രസംഗം.
പക്ഷേ എന്നെ വധിക്കാൻ പോകുന്നത് അതിനല്ല.
എന്നെ വധിക്കാൻ കാരണം, ഈ രാജ്യത്ത് ഒരു അസുഖമുണ്ട്.
ഇവളെ കൊണ്ടുപോകൂ.
നിങ്ങൾ മൃഗ-മാനവരെ വെറുക്കണം എന്നാണ് ധനികരും അധികാരികളും ആശിക്കുന്നത്.
അപ്പോൾ നിങ്ങൾ ശരിക്കും നീചരെ കാണില്ല. അവരെ.
ഞാൻ മൃഗ-മാനവരെ അപലപിക്കില്ല. ഞാൻ നിന്നെ അപലപിക്കുന്നു മേരി.
ജെയ്ൻ ഗ്രേ, നിൻ്റെയാ മൃഗ-മാനവനെ സ്നേഹിക്കുന്ന നശിച്ച തല ഞാനെടുക്കും!
നീ തുലഞ്ഞുപോ!
ഡാഡ്, നിങ്ങൾക്ക് ആകെ കിട്ടിയത് ഈ കർഷകരുടെ വേഷമാണോ?
സ്റ്റാൻലി, അപകടം പിടിച്ച ഒരു കാര്യം
ചെയ്യുമ്പോൾ വസ്ത്രത്തെപ്പറ്റി പിറുപിറുക്കരുത്.
വേഷത്തിൻ്റെ കാര്യത്തിൽ മുറുമുറുക്കാതെ ഇരിക്ക്.
നമുക്കിത് നേരിടാം. ഈ വേഷത്തിൽ ആരെങ്കിലും നടക്കുമെങ്കിൽ അത് ഡഡ്ലിമാരാണ്.
ശരി.
പ്രകൃതിയുടെ വിളി.
ഇതാണ് നമ്മുടെ അവസരം. എന്നെ പിന്തുടർന്ന്, ഞാൻ ചെയ്യുന്നത് ചെയ്യണം.
കലക്കി!
പ്രഭോ.
മോനേ?
ഡാഡ്?
തീർച്ചയായും ഞാൻ തന്നെ.
നമുക്ക് വേഗം പോകണം.
ഹേയ്. മാറ്! എൻ്റെ താക്കോലുകൾ.
നീ എന്താണീ ചെയ്യുന്നത്?
ഇതെൻ്റെ സഹോദരനുവേണ്ടിയാണ്.
സാഹസികമായി രക്ഷപ്പെടുന്നത്
വലിയ അപകടമാണെന്ന് നിങ്ങൾ പറഞ്ഞല്ലോ.
നിനക്കിതുവരെ മനസ്സിലായില്ല, അല്ലേ?
ഞാൻ നിനക്കായി തീയിൽക്കൂടി നടക്കും.
എനിക്കത് കിട്ടി!
-ഹായ് സഹോദരാ. -ഹായ് സ്റ്റാൻ.
-നമുക്കീ നരകക്കുഴിയിൽ നിന്ന് പോകാം. -വരൂ.
ആലീസ്, ഞങ്ങൾക്കൊപ്പം വരൂ.
ഇവളേത് പിശാച്?
ഇത് ആലീസ് ആണ്. സ്റ്റാൻ, താക്കോൽ.
സുഖമായിരിക്കുന്നോ? ഞാൻ സ്റ്റാൻലി ഡഡ്ലി.
തൊപ്പി കണ്ട് പേടിക്കേണ്ട, ഞങ്ങൾ വേഷം മാറി വന്നതാണ്.
എനിക്കു പറ്റില്ല. രക്ഷപ്പെടുന്നവരെ അയാൾ എന്തുചെയ്യുമെന്ന് ഞാൻ കണ്ടിട്ടുണ്ട്.
ശരി, നിനക്ക് മനസ്സുമാറിയാൽ.
-നീ സ്വതന്ത്രയാകണം. മറ്റുള്ളവരെയും വിടണം. -ചിയേഴ്സ്.
എൻ്റെ കൂടെ നിൽക്കൂ. വരൂ.
വരൂ!
നിങ്ങൾ രണ്ടാളും ഓടൂ. ഞാനിത് കൈകാര്യം ചെയ്യാം.
തീർച്ചയായും ഇല്ല.
പോകൂ. എനിക്ക് അല്ലെങ്കിൽത്തന്നെ നല്ല കുറ്റബോധമുണ്ട്.
ഗിൽഡ്ഫോർഡ്, നീ നിൻ്റെ അമ്മയെ കൊന്നിട്ടില്ല.
അതായത്, നീ ചെയ്തു, പക്ഷേ അതൊരു അപകടമായിരുന്നു.
നീ മനഃപൂർവം ചെയ്തതല്ല.
കുതിരകൾ നിയന്ത്രണമില്ലാത്ത ജന്തുക്കളാണ്.
നിങ്ങളെന്നെ ദൂരേക്കയച്ചതിൽ അത്ഭുതമില്ല.
ഞാൻ ദുഃഖത്തിൽ മുങ്ങിപ്പോയിരുന്നു.
മറ്റെന്തുചെയ്യണം എന്ന് എനിക്കറിയില്ലായിരുന്നു.
ഗിൽഡ്ഫോർഡ്.
നീ സ്വയം മാപ്പുനൽകണം.
നിൻ്റെ അമ്മയ്ക്ക് നിന്നോട് സ്നേഹമായിരുന്നു.
നന്ദി.
ഒരു ആലിംഗനം മണക്കുന്നു.
ആലിംഗനങ്ങൾ മണക്കാനാവില്ല സ്റ്റാൻലി.
ഡഡ്ലിമാരേ, നിൽക്കൂ.
ഡാഡ്, സ്റ്റാൻ, എന്നെ വിട്ടിട്ട് പോകൂ. ഞാൻ കാര്യമായി പറയുന്നു. വിട്ട് പോകൂ.
സ്റ്റാൻ, ഡാഡിനെ കൊണ്ടുപോകൂ! വേഗം!
പോകൂ!
ഞാനീ മൃഗ-മാനവനെ ഒറ്റയ്ക്ക് നേരിടാം.
എന്നാൽ വാ സെയ്മൂർ.
നീ വേദന ആസ്വദിക്കുമെന്ന് ഞാൻ കേട്ടിട്ടുണ്ട്.
ആദ്യം ഞാൻ നിന്നെ കൊല്ലും.
പിന്നെ ഞാൻ നിൻ്റെ ചതിയനായ അച്ഛനെയും സഹോദരനെയും കണ്ടെത്തി,
അവരെയും കൊല്ലും.
ഒട്ടും മോശമല്ല.
വാ.
കാവൽക്കാരേ, എന്തെങ്കിലും ചെയ്യ് വിഡ്ഢികളേ.
എന്നെ വേഗം കൊന്നേക്കൂ.
ഇവനെ തിരികെ ജയിലിലേക്ക് കൊണ്ടുപോകൂ.
നീ എരിയുന്നത് കണ്ട് ഞാൻ സന്തോഷിക്കും.
താൻ വധിക്കപ്പെടുന്നതിന് മണിക്കൂറുകൾ മാത്രം ബാക്കിനിൽക്കെ,
തനിക്കു മുമ്പു വന്ന ദൗർഭാഗ്യവതികളായ സ്ത്രീകളെപ്പറ്റി ജെയ്ൻ ആലോചിക്കുന്നു,
അവരുടെ ജീവിതങ്ങളുടെ ആകെത്തുക അവരുടെ മരണങ്ങളായിരുന്നു.
കാതറിൻ ഹോവാർഡ് മണിക്കൂറുകൾ പരിശീലിച്ചു,
എങ്ങനെ അവളുടെ തല കല്ലിൽ വയ്ക്കണമെന്ന്.
ആൻ ബോളിൻ കലെയ്സിൽ നിന്ന് ഒരു പ്രഗത്ഭനായ വാൾപ്പയറ്റുകാരനെ വരുത്തി,
അവളുടെ തല ഒറ്റവെട്ടിന് വേർപെടുമെന്ന് ഉറപ്പുവരുത്താൻ.
ആൻ അസ്ക്യൂവിനെ തീകൊളുത്തി,
മാർഗരറ്റ് പോളിനെ വെട്ടിക്കൊന്നു. എലിസബത്ത് ബാർട്ടനെ തൂക്കിലേറ്റി.
ജെയ്ൻ ആലോചിക്കുകയാണ് ഈ സ്ത്രീകൾക്ക് അവരുടെ വിധിയെ മാറ്റിയെഴുതാൻ
എന്തെങ്കിലും ചെയ്യാമായിരുന്നോ എന്ന്, അവരത് ചെയ്യുമായിരുന്നോ?
അതിനുള്ള വില അവരുടെ ആത്മാവായിരുന്നെങ്കിലും?
നിങ്ങൾക്ക് മഴുവോ തീയോ എന്ന് തെരഞ്ഞെടുക്കാമായിരുന്നെങ്കിൽ, അതെന്താവും?
തീയ്.
അല്ല, നിൽക്കൂ.
മഴു. തീർച്ചയായും. ശരി.
ഞാൻ മൂത്രമൊഴിക്കാൻ പോകുന്നു.
ജോർജ്ജ്?
പറയൂ മാഡം?
എൻ്റെ അവസാന ആഗ്രഹമെന്ന നിലയിൽ,
നീയെനിക്ക് കുറച്ച് വീഞ്ഞ് കൊണ്ടുവരുമോ?
തീർച്ചയായും മാഡം.
ഞാനായിരുന്നെങ്കിൽ അടിച്ച് പൂസായേനെ.
എന്താ?
നമ്മളിൽ നൂറുപേരെ കൊലയ്ക്കുകൊടുത്ത് അവളെ രക്ഷിക്കാൻ നോക്കാനാവില്ല,
മിക്കവാറും പരാജയപ്പെടുകയും ചെയ്യും.
നിനക്കത് കാണാനാകുന്നുണ്ടല്ലോ, അല്ലേ?
ആർച്ചെർ, പ്ലീസ്.
അവളെൻ്റെ സുഹൃത്താണ്, അവൾ നമുക്കായി പോരാടി.
ഇവിടുള്ളവർക്ക് അതറിയാം, അവരവളെ സ്നേഹിക്കുന്നു.
-അവർ... -സൂസന്ന,
എനിക്ക് നിന്നെ വേണം.
എനിക്ക് നിൻ്റെ ശക്തിയും മിടുക്കും വേണം.
അധികാരം നേടുന്നതിന് സഹായിക്കാൻ സ്കോട്സ് വരുന്നുണ്ട്.
അതുപോലെതന്നെ ഒരു യുദ്ധവും.
ഞാനൊരു മണ്ടനാണ്.
ഇപ്പോൾ ഞാൻ സത്യം മനസ്സിലാക്കിയ സ്ഥിതിക്ക്, എനിക്ക് രാജ്യം മാറ്റാനാകും.
എനിക്ക് ഒന്നും ചെയ്യാനാവില്ല. എനിക്ക് അധികാരമില്ല. ഉപകാരമില്ല.
മിണ്ടാതിരിക്കൂ!
എന്ത്?
നിങ്ങൾ ഞാൻ കരുതിയ ആളല്ലെങ്കിൽ,
എന്നെപ്പോലൊരുത്തനായി ഒരു കന്യാസ്ത്രീയുടെ മൂക്കിനിടിച്ചവൻ അല്ലെങ്കിൽ, പോയിത്തുലയൂ.
പക്ഷേ ഇവിടിരുന്ന് ഞാനങ്ങനെയായിരുന്നു ഇങ്ങനെ ആയിരുന്നു എന്നു പറഞ്ഞ് മോങ്ങരുത്.
നിങ്ങൾക്ക് ജെയ്നിനെ രക്ഷിക്കണോ? രാജ്യം രക്ഷിക്കണോ? എങ്കിൽ അത് ചെയ്യൂ.
ഞാൻ എന്തുചെയ്യണം എന്നാണ്?
എന്തെങ്കിലും ആലോചിക്കൂ.
എനിക്കൊരു ആശയം തോന്നുന്നു.
ഇത് ഫ്രഞ്ച് വീഞ്ഞാണ് മാഡം.
കുറച്ച് നിറക്കുറവാണ്, എങ്കിലും കാര്യം നടക്കും.
നീ കൂടുന്നില്ലേ?
നിന്നെ കുടിപ്പിച്ച് ബിഷപ്പ് ഫ്ലാംബാർഡിനെ പോലെ രക്ഷപ്പെടാനും മാത്രം വീഞ്ഞ് ഇല്ല.
എങ്കിൽ ശരി. ഒരു ചെറുത് മതി.
ഇത് കലക്കുന്നത് രുചി വർദ്ധിപ്പിക്കും.
കൊള്ളാമല്ലോ, നിങ്ങൾ മിടുക്കിയാണ്.
ഞാനാ പൂമ്പൊടി പരീക്ഷിച്ചു, കേട്ടോ.
അത് അത്ഭുതകരമായിരുന്നു. നന്ദി.
എങ്കിൽ. ചിയേഴ്സ്.
-അതെന്തിനായിരുന്നു? -ഞാനൊരു ചിലന്തിയെ കണ്ടു.
വലിയ ഒന്ന്. വൃത്തികെട്ട ജീവി.
അതിന് രോമങ്ങളും പല്ലുമുണ്ട്.
ഇതാ എൻ്റെ എടുത്തോളൂ.
നിൻ്റെ ആരോഗ്യത്തിന്.
ശരി, അപ്പോൾ...
പോയി മറ്റു കാവൽക്കാരെ കൂട്ടി വരൂ. ഞാൻ തയ്യാറാണെന്ന് പറയൂ.
ഇതാണത്. നാം കാത്തിരുന്ന ആ രാവ്.
നിങ്ങൾക്ക് മദ്യം, നേരമ്പോക്ക്, രക്തം എന്നിവ വേണമെങ്കിൽ,
ട്യൂഡർമാരുടെ ഈ അത്യുഗ്രൻ മേളയിലേക്ക് വരിക.
എൻ്റെ ഭാവി വധു എവിടെ?
കാതറിൻ എവിടെ?
അവൾ ഉടൻ എത്തും.
എന്തൊരു സന്തോഷകരമായ അവസരം.
ആരൊക്കെയാണ് പാർട്ടി കൂടാൻ തയ്യാർ? ഞാനുണ്ട്.
അവളെ പുറത്തു കൊണ്ടുവരൂ!
ജെയ്ൻ!
നമ്മുടെ തികച്ചും അപൂർണ്ണയായ നായികയ്ക്ക് ഒരേയൊരു വിഷമമേയുള്ളൂ.
അവൾ ഒരിക്കൽപ്പോലും ഗിൽഡ്ഫോർഡിനോട്
തൻ്റെ ഉള്ളിലുള്ളത് പറഞ്ഞില്ല, സത്യത്തിൽ അത് യഥാർത്ഥ സ്നേഹമായിരുന്നു.
ആ സ്നേഹം ഒരുപക്ഷേ അവൾക്ക് മരിക്കാനുള്ള കരുത്തു നൽകിയേക്കും.
നിങ്ങളെനിക്ക് മാപ്പുതരുമോ മാഡം?
ഒരിക്കലുമില്ല.
ഞാനെന്തുചെയ്യണം? അതെവിടെയാണ്?
-ഹലോ കുഴപ്പക്കാരീ. -സൂസന്ന.
എഡ്വേർഡ് "ഹലോ" പറയുന്നു.
ആരെങ്കിലും അവനെ കത്തിക്കൂ!
നോക്കി നിൽക്കാതെ.
കുതിരയെ കത്തിക്കൂ!
ഗിൽഡ്ഫോർഡ്.
ഓ നാശം.
ഞങ്ങൾ നിങ്ങളെത്തേടി വരുവാ.
ഗിൽഡ്ഫോർഡ്.
അവളെ കൊല്ലൂ! ചുമ്മാ അവിടെ നിൽക്കാതെ!
ജെയ്ൻ! ഒഴിയൂ!
ജെയ്ൻ. താൻ എന്താ ചെയ്യുന്നത്?
മിണ്ടാതെ, ഞാൻ തന്നെ രക്ഷിക്കുവാ.
ജെയ്ൻ, വേണ്ട. നിനക്കും പൊള്ളലേൽക്കും.
എനിക്ക് പറ്റുന്നില്ല.
ഇവ പൊട്ടിക്കാൻ പറ്റുന്നില്ല.
എന്നെ ഉപേക്ഷിക്കൂ.
ഒരിക്കലുമില്ല.
ഞാൻ ഒരിക്കലും ഉപേക്ഷിക്കില്ല.
ഐ ലവ് യു.
ഐ ലവ് യു റ്റൂ.
എന്തായിത്?
വഴിയിൽ നിന്ന് മാറ്.
പോകൂ ജെയ്ൻ!
നിങ്ങളുടെ കുതിരയെ എടുത്ത് അവളുടെ പിന്നാലെ പോ!
ഡാഡ്, നമുക്ക് വഴി തെളിക്കണം.
അവളെ പിടിക്ക്! ഇല്ല!
അങ്ങനെ! ഓടിക്കോ സഹോദരാ!
ഡഡ്ലിമാർ ഒരിക്കലും വിട്ടുകൊടുക്കില്ല.
ഗിൽഡ്ഫോർഡ്, പോകൂ!
അതുശരിയാണ് കൂട്ടരേ. ജെയ്നും ഗിൽഡ്ഫോർഡും ജീവിക്കുന്നു.
പക്ഷേ നമ്മുടെ കഥ അവസാനിച്ചിട്ടില്ല.
കാരണം മേരി ഇപ്പോഴും രാജ്ഞിയാണ്.
സഹോദരീ, പ്ലീസ്...
-അവളോ... -ശാന്തയാകൂ.
...ആകെ പ്രകോപിതയും.
കൊട്ടാരം ഇപ്പോഴും ഒരുപാട് രഹസ്യങ്ങൾ സൂക്ഷിക്കുന്നു.
രഹസ്യ കാമുകരെയും.
രഹസ്യ വിവാഹങ്ങളെയും.
പക്ഷേ തത്ക്കാലം, നമ്മുടെ നായകന്മാർ ആസ്വദിക്കുകയാണ്.
അവർ പാടുപെട്ട് നേടിയ സ്വാതന്ത്ര്യം.
കാരണം, യഥാർത്ഥ പ്രണയത്തിന്,
എല്ലാം കീഴടക്കാനാവും.
നിങ്ങൾക്കറിയാമല്ലോ... ഒരു പരിധിവരെ.
അപ്പോൾ, ജെയ്ൻ ഗ്രേ...
പറയൂ ഗിൽഡ്ഫോർഡ് ഡഡ്ലി?
ഇനിയുള്ള ജീവിതത്തിൽ നമ്മളെന്തു ചെയ്യണം?
-ഞാനത് ആലോചിക്കുകയായിരുന്നു. -വെനീസ്?
അല്ലെങ്കി തനിക്കു പ്രിയപ്പെട്ട കോൺസ്റ്റാൻ്റിനോപ്പിൾ. വലിയ ഗ്രന്ഥശാല.
നമുക്ക് പോകാനാവില്ല.
താനങ്ങനെ പറയില്ലെന്ന് ഞാൻ പ്രതീക്ഷിച്ചു.
ഞാൻ ഓടിപ്പോകില്ല.
പക്ഷെ എനിക്ക് തിരിച്ചുപോകണം.
താൻ എനിക്കൊപ്പം വരേണ്ട.
തീർച്ചയായും ഞാൻ തനിക്കൊപ്പം വരികയാണ്.
ശരി, താനത് പറയുമെന്ന് ഞാൻ പ്രതീക്ഷിക്കുകയായിരുന്നു.
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ ശ്രീസായി സുരേന്ദ്രൻ